laion/Wikipedia-Exotic huggingface dataset:
משלחת מס' 24 לתחנת החלל הבין-לאומית

משלחת מס' 24 (באנגלית: Expedition 24) הייתה משלחת לתחנת החלל הבין-לאומית שפעלה מ-2 ביוני 2010 ועד ל-25 בספטמבר 2010. מפקד המשלחת היה אלכסנדר סקבורצוב מרוסיה. פעילות המשלחת נמשכה 115 ימים. פעילות המשלחת החלה ב-2 ביוני 2010 עם עזיבת חללית סויוז TMA-17 בה היה מפקד המשלחת מס' 23 אולג קוטוב וחלק מצוותו. בשלב ראשון המשלחת כללה אלכסנדר סקבורצוב, מיכאיל קורניינקו וטרייסי קולדוול דייסון שהיו חלק של ממשלחת מס' 23. במשך כל פעילות המשלחת תחנת החלל הייתה מחוברת חללית מטען פרוגרס M-05M. היא התחברה לתחנת החלל במאי והתנתקה באוקטובר. ב-5 ביוני הוצע עדכון גובה מסלול שלת חנת החלל בעזרת מדחפי מודול "זבזדה". ב-8 ביוני הוצע עדכון גובה מסלול שלת חנת החלל בעזרת מדחפי חללית מטען "פרוגרס M-05M". ב-17 ביוני לתחנת החלל הגיע חללית סויוז TMA-19 עם 3 חברי המשלחת החדשים. היא התחברה למודול "זבזדה". ב-28 ביוני חללית סויוז TMA-19 התנתקה מתחנת החלל ולאחר טיסה של כ-30 דקות התחברה מחדש למודול "ראסווט". זו הייתה העגינה הראשונה למודול זה. ב-2 ביולי חללית מטען פרוגרס M-06M התקרבה לתחנת החלל אך עגינה הופסקה עקב בעיה טכנית. ב-4 ביולי בוצע ניסיון שני של עגינת חללית מטען פרוגרס M-06M שהתחברה למודול "זבזדה" עם אספקה חדשה בהיקף של 2,630 ק"ג. החללית התנתקה מתחנת החלל באוגוסט. ב-27 ביולי קורניינקו ויורצ'יחין ביצעו פעילות חוץ-רכבית לחיבור מודול "ראסווט" למערכות תחנת החלל. הפעילות נמשכה כ-7 שעות. ב-7 באוגוסט, 11 באוגוסט ו-16 באוגוסט בוצעו פעילויות חוץ-רכביות על ידי וילוק וקולדואל-דייסון. המטרה הייתה לתקן מערכת ויסות חום במודול "קווסט". לאחר עבודות שנמשכו כ-23 שעות המערכת תוקנה. ב-19 באוגוסט בוצע שינוי גובה מסלול של תחנת החלל בעזרת מדחפי חללית מטען "פרוגרס M-06M". ב-31 באוגוסט חללית מטען"פרוגרס M-06M" התנתקה ממודול "זבזדה" ועזבה את תחנת החלל. ב-12 בספטמבר לתחנת החלל הגיע חללית מטען פרוגרס M-07M שהתחברה למודול "זבזדה" עם אספקה חדשה בהיקף של 2,515 ק"ג. החללית התנתקה מתחנת החלל בפברואר 2011. ב-14 בספטמבר בעזרת מדחפי חללית מטען "פרוגרס M-07M" בוצע עדכון גובה מסלול של תחנת החלל. ב-25 בספטמבר סקבורצוב, מיכאיל קורניינקו וטרייסי קולדוול דייסון נכנסו לחללית סויוז TMA-18 וחזרו לכדור הארץ. אחריות על תחנת החלל עברה למשלחת מס' 25. חברי המשלחת ביצעו מספר רב של ניסויים מדעים בתחומים שונים. אתר האינטרנט הרשמי של משלחת מס' 24 לתחנת החלל הבין-לאומית מדיה וקבצים בנושא משלחת מס' 24 לתחנת החלל הבין-לאומית בוויקישיתוף תיאור פעילות באתר רוסקוסמוס מידע מאתר נאס"א פעילות משלחת מס' 24 בתחנת החלל הבין-לאומית תיאור פעילות של הצוות הרוסי בתחנת החלל פעילות חללית M-05M פעילות חללית M-06M פעילות חללית M-07M
קקואה קקומנו

קקואה סקוט קקומנו (בהוואית: Kekoa Scott Kekumano נולד: 16 ביוני 1998 הוא שחקן אמריקאי. קקומנו נולד במילילאני, הוואי. הוא בוגר בית ספר התיכון קממאה במילילאני. למרות שהוא ידוע גם כגולש ורקדן נלהב, הוא עובד גם כקצין ביטחון בחופי הונולולו, הוואי הנותן מענה ראשוני למקרי חירום בחופים. תפקידו הראשון בטלוויזיה היה בתפקיד חוזר, עבריין חסר בית בסדרת הטלוויזיה הוואי חמש-אפס. בשנת 2016 הופיע בסרט הטלוויזיה, " Midsummer's Hawaiian Dream". בשנת 2017 הופיע בפרק בסדרה הבלתי אנושיים, קצרת הימים. בשנת 2018 הופיע בתפקיד ארתור הצעיר בסרט הקולנוע אקוומן. בשנת 2021 שיחק במיני סדרת הטלוויזיה עטורת השבחים, הלוטוס הלבן. באותה שנה הופיע בתפקיד חוזר בסדרת הטלוויזיה אני יודע מה עשית בקיץ האחרון. הסדרה לא חודשה לעונה שנייה. שנה לאחר מכן הופיע בסרט "Press Play". קקואה קקומנו, במסד הנתונים הקולנועיים IMDb (באנגלית) John Berger, Kekoa Kekumano stars in HBO miniseries ‘The White Lotus’, Honolulu Star-Advertiser, ‏11 ביולי 2021 From local boy to Aquaman - Ka Wai Ola, Ka Wai Ola, ‏1 בנובמבר 2018 Sandy C., Who plays Kai in The White Lotus on HBO?, FanSided, ‏9 באוגוסט 2021 HNN Staff, A real-life Aquaman is among those credited with saving a teen surfer’s life, Hawaii News Now, ‏19 באפריל 2022 Wade Wainio, I Know What You Did Last Summer season 1 premiere recap: It’s Thursday, FanSided, ‏25 בנובמבר 2021
דאגלס וילוק

דאגלס וילוק (באנגלית: Douglas H. Wheelock; נולד ב-5 במאי 1960 בינגהמטון, ניו יורק) הוא טייס קרב ואסטרונאוט בתוכנית מעבורות החלל של נאס"א ובתוכניות המשך של טיסות לחלל. דאגלס וילוק נולד בעיירה בינגהמטון שבניו יורק. הוא סיים לימודי בית הספר והחל לימודים באקדמיה הצבאית של ארצות הברית ממנה קיבל תואר ראשון בהנדסה בשנת 1983. לאחר סיום הלימודים וילוק החל שירות ביחידות צבא ארצות הברית. בשנת 1984 הוא סיים קורס טיס. הוא שירת ביחידות שונות של החיל. בשנת 1992 הוא סיים לימודי תואר שני בהנדסת אווירונאוטיקה במכון הטכנולוגי של ג'ורג'יה. בשנת 1996 וילוק צורף לצוות של מרכז החלל ג'ונסון. וילוק טיפל בספרי הדרכה דו-לשוניות לתחנת החלל מיר. ניסיון טיס של וילוק מסתכם בכ-2,500 שעות טיסה ב-44 מטוסים ומסוקים. בשנת 1998 וילוק נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע. באוקטובר 2007 וילוק השתתף במשימת STS-120 של מעבורת החלל דיסקברי כמומחה (פמלה מלרוי הייתה מפקדת הצוות). משימה זו הביאה את יחידת "הרמוני" (Node 2), היחידה המרכזית של התחנה המכילה ארבע יחידות המספקות חשמל לתחנה, שתהווה חלק מההכנות לחלקים נוספים שיורכבו בעתיד. במשימה זו וילוק ביצע 3 פעילויות חוץ רכביות באורך כולל של 20 שעות. וילוק טס בפעם השנייה במשימה סויוז TMA-19 (פיודור יורצ'יחין היה מפקד צוות). החללית התחברה לתחנת החלל הבין-לאומית וצוותה הצטרף למשלחת מס' 24 לתחנת החלל הבין-לאומית בפיקוד של אלכסנדר סקבורצוב. בהמשך וילוק היה מפקד משלחת מס' 25 לתחנת החלל הבין-לאומית. הוא חזר לכדור הארץ בנובמבר 2010. וילוק המשיך את פעילותו בנאס"א והיה שותף לבדיקות של חללית "אוריון". מדיה וקבצים בנושא דאגלס וילוק בוויקישיתוף ביוגרפיה
עמנואל (סרט)

עמנואל (בצרפתית: Emmanuelle) הוא סרט דרמה ארוטי (אנ') צרפתי משנת 1974 בבימויו של ג'אסט יאיקין (אנ') המבוסס על הרומן "עמנואל" (אנ') מאת עמנואל ארסן (אנ'). סילביה קריסטל מככבת בסרט בתפקיד הראשי. עלילת הסרט מתמקדת באשתו הצעירה של דיפלומט צרפתי, אשר עוברת לבנגקוק עם בעלה. בעודה בבנגקוק יוצאת עמנואל למסע של גילוי מיני. הסרט היה סרט הבכורה העלילתי של יאיקין, והוא צולם בתאילנד ובצרפת בשנים 1973 ו-1974. זהו הסרט הראשון בסדרת סרטי קולנוע וטלוויזיה, המבוססים על הרומן "עמנואל" (אנ') מאת עמנואל ארסן. עם יציאתו לאקרנים בצרפת, היה לאחד מהסרטים הצרפתיים המרוויחים ביותר. ההצלחה המסחרית של הסרט הובילה לכך שבהמשך הופקו מספר סרטי קולנוע וסרטי טלוויזיה נוספים המבוססים על הרומן "עמנואל" אשר ברבים מהם כיכבה סילביה קריסטל שוב את הדמות הראשית. סילביה קריסטל בתפקיד עמנואל אלן קוני בתפקיד מריו מריקה גרין בתפקיד אריאן דניאל סארקי בתפקיד ז'אן כריסטין בויסון בתפקיד דבורה יאקי שוורץ בתפקיד בעלה של עמנואל מדיה וקבצים בנושא עמנואל בוויקישיתוף "עמנואל", במסד הנתונים הקולנועיים IMDb (באנגלית) "עמנואל", באתר AllMovie (באנגלית) "עמנואל", באתר Rotten Tomatoes (באנגלית) "עמנואל", באתר אידיבי "עמנואל", במסד הנתונים הקולנועיים KinoPoisk (ברוסית)
פיגוע הירי באלכסנדריה (2023)

פיגוע הירי באלכסנדריה הוא פיגוע שהתרחש ב-8 באוקטובר 2023 נגד תיירים ישראלים באלכסנדריה שבמצרים, כאשר שוטר מצרי בביגוד אזרחי ירה על קבוצת מטיילים ישראלים בעת שביקרו באתר הארכאולוגי עמוד פומפיוס. הפיגוע בוצע בעיצומה של מלחמת חרבות ברזל, יום לאחר מתקפת הפתע על ישראל. בפיגוע נרצחו שני אזרחים ישראלים ומדריך מצרי. אזרח ישראלי נוסף שנפצע בפיגוע מת מפצעיו מספר ימים לאחר מכן ב-20 באוקטובר. ערן זינגר, מה בדיוק קרה בפיגוע באלכסנדריה ב-8 באוקטובר?, סרטון באתר יוטיוב, בערוץ ה-YouTube הרשמי של תאגיד השידור הישראלי שי שגב, אמנון בצלאל בן ה-64 נרצח בפיגוע במצרים: "כולם קראו לו המלאך", באתר mynet‏ בת ים, 11 באוקטובר 2023 עדי רובינשטיין, הטרגדיה שנשכחה בצל 7 באוקטובר, באתר ישראל היום, 10 באוקטובר 2024 ירון שניידר, ‏משרד החוץ מאשר: מצרי ירה למוות בשני ישראלים באלכסנדריה, פצוע נוסף באורח בינוני, באתר ‏מאקו‏, 8 באוקטובר 2023 כאב האלמנות: מה בדיוק קרה בפיגוע באלכסנדריה ב-8 באוקטובר?, באתר כאן – תאגיד השידור הישראלי, 27 באוקטובר 2023 ניצן קידר, פיגוע באלכסנדריה: שוטר מצרי רצח שני תיירים ישראלים, באתר ערוץ 7, 8 באוקטובר 2023 איתמר אייכנר, ליאור בן ארי, הדר עדי, פיגוע באלכסנדריה, בזמן המלחמה: שוטר מצרי ירה למוות בשני תיירים ישראלים, באתר ynet, 8 באוקטובר 2023 ערך זה הוא קצרמר בנושא טרור ובנושא מצרים. אתם מוזמנים לתרום לוויקיפדיה ולהרחיב אותו.
סטטיסטיקאי

סטטיסטיקאי הוא אדם העוסק בסטטיסטיקה. הכשרה של סטטיסטיקאים נעשית באוניברסיטאות, במסגרת החוג לסטטיסטיקה, הפועל לעיתים במסגרת הפקולטה למדעי החברה ולעיתים במסגרת בית הספר למתמטיקה. סטטיסטיקאים פעילים באוניברסיטאות, בהוראה ובמחקר בענפי הסטטיסטיקה, אך עיקר פעילותם היא במגוון ענפים יישומיים של הסטטיסטיקה: טיפול בסטטיסטיקה לאומית, במסגרת הלשכה המרכזית לסטטיסטיקה, בנושאים כגון מפקד אוכלוסין, מדד המחירים לצרכן, השכר הממוצע ורבים אחרים. עריכת סקרי דעת קהל. עריכת מדגם בחירות, המנסה לחזות את תוצאות הבחירות. חישובי רייטינג של תוכניות טלוויזיה ורדיו. עריכת חישובים אקטואריים בחברות ביטוח. אספקת מידע סטטיסטי למקבלי החלטות במגוון ענפי המשק: תעשייה, רפואה, בנקאות ועוד. מדיה וקבצים בנושא סטטיסטיקאי בוויקישיתוף
מחשבות אילו

מחשבות "אילו" (באנגלית: Counterfactual thinking) מתייחסות להדמיה של אלטרנטיבות למציאות. המאפיין המרכזי של מחשבות האילו הוא יצירת מחשבה המנוגדת לעובדות, ושונה מתוצאות האירוע שהתרחש במציאות. האדם מדמה או משער מה היו יכולות להיות תוצאותיה של ההתרחשות המדומה שיצר בדמיונו. המחשבה מנוסחת לרוב כמשפט תנאי וכוללת אירוע חלופי בעל תוצאה שונה מזו שהתרחשה בפועל, שיש לה קשר סיבתי לאירוע האלטרנטיבי. מחשבות האילו כוללת שני מרכיבים מרכזיים: אירוע חלופי ותוצאה חלופית. לדוגמה, "אילו לא הייתי נוסע בדרך זו, לא היה קורה לי..." הבחנה מקובלת בספרות המקצועית מבחינה בין מחשבות אילו נוטות כלפי מעלה (Upward counterfactual), המשווה את אירועי המציאות לאירוע אלטרנטיבי טוב מזה שהתרחש. לעומתן, מחשבות אילו נוטות כלפי מטה (Downward counterfactual), המשוות את אירועי העבר לאירוע גרוע יותר מזה שהתרחש במציאות. הגורמים המשפיעים על מחשבות "אילו" עשויים להיות רגש שלילי המתלווה לאירוע; מידת הקרבה שבה האדם היה קרוב להשגת המטרה שהוחמצה או להימנע מהאירוע השלילי; משמעות, השפעות ומשך ההשפעות של האירוע על האדם; וגורם ההפתעה באירוע, כלומר, אירוע פחות צפוי, מעלה את שכיחותן של מחשבות האילו. למחשבות האילו השפעה הן על התחושה הרגשית והן על ההתמודדות, ולהן השלכות על ההתמודדות לטווח קצר ולטווח ארוך. תפקידן העיקרי של מחשבות האילו הוא הפחתת המצוקה הרגשית וייחוס סיבתיות לאירוע על מנת לעזור בהטמעתו בסכמות הקוגניטיביות המוכרות לפרט. רומינציה - נטייה שלעיתים כוללת מחשבות "אילו" בתוכה. סגנון ייחוס - אפיון הדרך בה בני אדם מייחסים סיבות לאירועים, חיוביים או שליליים. מקור שליטה - הרגשת השליטה שיש או אין לאדם על המאורעות שבחייו, ואמונתו באשר למה גורם לדברים טובים או רעים בחייו. חרטה - תחושת צער של האדם לגבי שגיאותיו בעבר. Neal J. Roese, Counterfactual thinking., Psychological Bulletin 121, 1997, עמ' 133–148 doi: 10.1037/0033-2909.121.1.133 משפט תנאי - האקדמיה ללשון העברית, באתר hebrew-academy.org.il Roese, N. J., & Olson, J. M. (1995). Counterfactual thinking: A critical overview. In N. J. Roese & J. M. Olson (Eds.), What might have been: The social psychology of counterfactual thinking (pp. 1–55). Lawrence Erlbaum Associates, Inc. Christopher G. Davis, Darrin R. Lehman, Camille B. Wortman, Roxane Cohen Silver, Suzanne C. Thompson, The Undoing of Traumatic Life Events, Personality and Social Psychology Bulletin 21, 1995-02, עמ' 109–124 doi: 10.1177/0146167295212002 Lawrence J. Sanna, Kandi Jo Turley, Antecedents to Spontaneous Counterfactual Thinking: Effects of Expectancy Violation and Outcome Valence, Personality and Social Psychology Bulletin 22, 1996-09, עמ' 906–919 doi: 10.1177/0146167296229005
עליית מתח

עליות מתח או עליות און (באנגלית: Pull-up) הן סוג של תרגיל התנגדות לפלג הגוף העליון בו המתאמן מושך את גופו מעלה כנגד כוח הכבידה באמצעות זרועותיו. התרגיל מפעיל בעיקר מספר שרירים בפלג הגוף העליון לרבות שריר הגב הרחיב, שריר הדלתא (כתפיים), שריר הטרפז (גב עליון) ושריר הזרוע הדו-ראשי (הזרועות). עליות מתח מבוצעות לרוב במתקן מתח ייעודי אשר מסוגל לתמוך במשקל הגוף של האדם שמתאמן. מתקני מתח ייעודיים נמצאים לרוב במרבית חדרי כושר. ניתן לבצע את התרגיל גם בטבעות התעמלות. בעוד שעליות מתח פופולריות במסגרת תוכנית אימונים מסורתיות, הן פופולריות גם בענפי ספורט שונים כמו התעמלות מכשירים, פיתוח גוף, קליסטניקס וקרוספיט. התרגיל מתבצע בצורה הבאה: מצב ראשוני: אוחזים במוט המתח כאשר הזרועות ישרות, הגו ישר והרגליים אינן נוגעות בקרקע. מושכים את הגוף מעלה בעזרת הזרועות ובשאיפה להביא את בית החזה לכיוון המוט. לאחר שקו הסנטר עבר את גובה המוט, יש לחזור למצב הראשוני בקצב מבוקר תוך שמירה על גו ישר ויישור הזרועות. עליות מתח המבוצעות באופן הלא נכון עלולות לגרום לפציעות. ניתן לבצע וריאנטים שונים של עליות מתח על מנת להתמקד בקבוצות שרירים שונות או על מנת להגביר את הקושי. כמה מהווריאציות הנפוצות ביותר כוללות: ביצוע עליות מתח כאשר הידיים קרובות זו לזו (אחיזה צמודה) אחיזה תחתית (סופינציה) אחיזה עילית (פרונציה) כאשר ישנם משקולות על המותניים כאשר מבצעים את עליות המתח עם זרוע אחת בלבד עליות מתח נכללות במבחני כושר גופני רבים ברחבי העולם. התרגיל נכלל לעיתים רבות במבחני כושר צבאיים ומבחני כושר של רשויות אכיפת החוק במדינות רבות כמדד לחוזק והסיבולת של פלג הגוף העליון של כל האנשים שמבצעים את מבחן הכושר הגופני. שיא גינס עבור המספר הגדול ביותר של עליות מתח נקבע על ידי הצוללן היפני קנטה אדאצ'י בשנת 2022 אשר הצליח לבצע 651 חזרות של עליות מתח במהלך 87 דקות רצופות. חיילים אמריקנים מבצעים עליות מתח ביצוע עליות מתח עם משקולות על המותניים ילדים מבצעים עליות מתח מדיה וקבצים בנושא עליית מתח בוויקישיתוף עליות מתח, בספריית התרגילים של המועצה האמריקאית לפעילות גופנית (באנגלית) עליות מתח: המדריך השלם והמקיף לביצוע אופטימלי, מנטור How to Do Pullups: Proper Form, Variations, & Training Plan, wikiHow (באנגלית) Shimbun, The Yomiuri (28 במאי 2022). "Coast Guard diver sets Guinness Record for consecutive pull-ups". japannews.yomiuri.co.jp. נבדק ב-24 בספטמבר 2022. {{cite news}}: (עזרה) "Most consecutive pull ups". Guinness World Records (באנגלית בריטית). 4 במרץ 2022. נבדק ב-24 בספטמבר 2022. {{cite web}}: (עזרה) ערך זה הוא קצרמר בנושא בריאות. אתם מוזמנים לתרום לוויקיפדיה ולהרחיב אותו.
ג'יאר דוידוב

ג'יאר דוידוב (8 באוקטובר 1979 י"ז בתשרי ה'תש"ם– 7 באוקטובר 2023 שמחת תורה, כ"ב בתשרי ה'תשפ"ד) היה קצין משטרה ישראלי בדרגת סגן ניצב, ומפקד תחנת המשטרה ברהט במשטרת ישראל. נהרג בעת מילוי תפקידו במתקפת הפתע על ישראל (2023). דוידוב נולד לגלינה ושאול באזרבייג'ן, במשפחה בת ארבעה ילדים. עלה עם משפחתו לישראל ב-1980. התגייס למשטרת ישראל במרץ 2001 ושירת כקצין משמר הגבול במחוז הדרום. בהמשך שימש כמפקד תחנת המשטרה ברמת נגב וכקצין מודיעין בבאר שבע. כבר באותה תקופה פורסמו הצלחותיו. בשנת 2019 מונה למפקד היחידה המרכזית של לכיש, אחת משלוש היחידות המרכיבות את מחוז דרום. במסגרת האזור התקיימו ארגוני פשע מאורגן מובילים, כולל ארגוני מאפיה רבים שמוצאם מרוסיה, גאורגיה והקווקז, כמו גם ראשי פשע מאורגן בישראל. הוא הכריז מלחמה על ארגוני הפשיעה, דאג להגשת עשרות כתבי אישום נגד עבריינים בעלי פרופיל גבוה ולהרחקתם הפיזית מהאזור. היה ממונה על "פיצוח" עשרות מקרים, ותחת פיקודו סוכלו מעל 30 ניסיונות לרצח, הוגשו כתבי אישום נגד עשרות עבריינים מסוכנים, חלקם בכירים ביותר, הרחקת עבריינים מאזור הדרום לתקופות ארוכות והחזרת הביטחון והשקט לתושבים. נחשב בתקשורת ל"אימת הפשע המאורגן בישראל". בשנת 2021 הוענק ליחידה המרכזית בפיקודו אות הצטיינות מטעם מפכ"ל המשטרה. בדצמבר 2022 מונה מפקד המשטרה ברהט. בשנת 2023 מונה להוביל את הקמתה של יחידה משטרתית מחוזית חדשה במחוז הדרום. התגורר עם משפחתו בבאר שבע. נהרג יום לפני יום הולדתו ה-44 בקרב יריות עם מחבלים פלסטינים באזור קיבוץ רעים במהלך מתקפת הפתע של חמאס שפתחה את מלחמת חרבות ברזל. יחד עמו נהרגו בקרב שלושה שוטרים נוספים. בהלווייתו השתתפו מאות אנשים, בהם מפכ"ל המשטרה והשר לביטחון לאומי. לאחר נפילתו הועלה לדרגת ניצב משנה. הותיר אחריו אישה, ארבעה ילדים, הורים ושני אחים. קורות החיים של ג'יאר דוידוב, באתר "יזכור" של משרד הביטחון שמעון איפרגן, ‏הילכו שניים יחדיו, באתר ‏מאקו‏, 12 באוקטובר 2023 "The Chief of the Rahat police, Sen. Giyar Davidov, was killed today". Cedar News (בערבית). 2023-10-08. נבדק ב-2023-10-07. שמעון איפרגן, ‏שלישיית האחים שמייבשת את הסמים בישראל, באתר ‏מאקו‏, 25 באפריל 2013 שמעון איפרגן, ‏כך הפך מפקד ימ"ר לכיש, ג'י.אר דוידוב, לאימת העבריינים הבכירים בישראל, באתר ‏מאקו‏, 9 באוקטובר 2022 מילן מועלם, השנה של ימ"ר לכיש - ריאיון עם ג' אר דוידוב, אתר "זירת אשקלון", 22 במאי 2022 שמעון איפרגן, ‏ג'יי אר דוידוב, מפקד משטרת רהט, נהרג בקרב ליד רעים, באתר ‏מאקו‏, 7 באוקטובר 2023 הותר לפרסום: מפקד תחנת רהט ושלושה שוטרים נרצחו במתקפת הטרור על הנגב, באתר br7news.co.il בחדשות ערוץ 7 שמעון איפרגן, ‏מאות השתתפו בהלווייתו של מפקד תחנת רהט, ג'יי אר דוידוב, באתר ‏מאקו‏, 9 באוקטובר 2023
Mr. Probz

דניס פרינסוול סטהר (Dennis Princewell Stehr; נולד ב-15 במאי 1984), המוכר בשם הבמה Mr. Probz, הוא מפיק מוזיקלי, ראפר וזמר-יוצר הולנדי. ב-2013, הוא התארח בסינגל "Sukkel voor de liefde" של להקת הראפ ההולנדית The Opposites (אנ'). השיר הגיע בשיאו למקום העשירי בהולנד ולמקום ה-43 בפלנדריה. ב-26 באפריל 2013, הוא הוציא את הסינגל "Waves". השיר הגיע בשיאו למקום הראשון בפלנדריה ולמקום השני בוולוניה. גרסת רמיקס לשיר, בשיתוף פעולה עם רובין שולץ, יצאה ב-4 בפברואר 2014. גרסת רמיקס הגיעה בשיאה למקום ה-14 בבילבורד הוט 100, למקום הראשון במצעד הסינגלים הבריטי ולמקום הראשון במצעד הדאנס הבריטי. גרסה רמיקס נוספת, בשיתוף פעולה עם רובין שולץ, כריס בראון ו-T.I., יצאה ה-11 בנובמבר 2014. ב-16 בספטמבר 2013, הוא הוציא את אלבום האולפן הראשון שלו, The Treatment. האלבום הגיע בשיאו למקום ה-12 במצעד 100 האלבומים ההולנדיים ולמקום ה-179 במצעד האלבומים של פלנדריה. ב-29 בספטמבר 2014, הוא הוציא את הסינגל "Nothing Really Matters". השיר הגיע בשיאו למקום הראשון במצעד 40 הסינגלים ההולנדיים ולמקום הראשון במצעד 100 הסינגלים ההולנדיים. כמו כן, השיר זכה לתואר פלטינה מרובעת מ-NVPI, לתואר פלטינה כפולה מ-GLF ולתואר זהב מ-BEA ו-IFPI Danmark. ב-7 בדצמבר 2014, הוא התארח בסינגל "Little Secrets" של פרופסור גרין (אנ'). השיר הגיע בשיאו למקום ה-83 במצעד הסינגלים הבריטי ולמקום השמיני במצעדי סינגלי ואלבומי ה-R&B הבריטיים. ב-8 במאי 2015, הוא התארח בסינגל "Another You" של ארמין ואן ביורן. השיר הגיע בשיאו למקום השישי במצעד הדאנס/מיקס שואו איירפליי, למקום השמיני במצעד 40 הסינגלים ההולנדיים ולמקום השביעי במצעד 100 הסינגלים ההולנדיים. כמו כן, זכה לתואר פלטינה מ-NVPI ולתואר זהב מ-GLF. ב-19 במאי 2017, הוא הוציא את המיני-אלבום הראשון שלו, Against the Stream. ב-25 באוקטובר 2019, הוא התארח בסינגל "Faith" של גלנטיס ודולי פרטון. השיר הגיע בשיאו למקום העשירי במצעד שירי הדאנס/אלקטרוני ולמקום ה-29 במצעד שירי הדאנס קלאב. כמו כן, השיר זכה לתואר פלטינה מ-Music Canada ולתואר זהב מ-RIAA. מדיה וקבצים בנושא Mr. Probz בוויקישיתוף אתר האינטרנט הרשמי של Mr. Probz Mr. Probz, ברשת החברתית פייסבוק Mr. Probz, ברשת החברתית אקס (טוויטר) Mr. Probz, ברשת החברתית אינסטגרם Mr. Probz, סרטונים בערוץ היוטיוב Mr. Probz, במסד הנתונים הקולנועיים IMDb (באנגלית) Mr. Probz, במסד הנתונים הקולנועיים KinoPoisk (ברוסית) Mr. Probz, באתר אפל מיוזיק (באנגלית) Mr. Probz, באתר ספוטיפיי Mr. Probz, באתר סאונדקלאוד (באנגלית) Mr. Probz, באתר Last.fm (באנגלית) Mr. Probz, באתר AllMusic (באנגלית) Mr. Probz, באתר MusicBrainz (באנגלית) Mr. Probz, באתר דיזר Mr. Probz, באתר Discogs (באנגלית) Mr. Probz, באתר Songkick (באנגלית) Mr. Probz, באתר בילבורד (באנגלית) Mr. Probz, באתר טיידל (באנגלית) "Hoe is het met...? Zanger Mr. Probz". AD. ארכיון מ-2022-09-23. נבדק ב-2022-09-23. "Left Lane Recordings". Discogs. ארכיון מ-2023-05-23. נבדק ב-2023-10-08.
Belly Dancer (Bananza)

"Belly Dancer (Bananza)" הוא סינגל של הזמר האמריקאי, אייקון. השיר מופיע כסינגל הרביעי באלבום האולפן הראשון שלו, Trouble. השיר יצא ב-27 ביוני 2005 בהוצאת חברות התקליטים SRC רקורדס ויוניברסל רקורדס. בשיר קיימת דגימה מהשיר "The Lunatics (Have Taken Over the Asylum)" של Fun Boy Three, השיר "Body Rock" של Treacherous Three (אנ') והשיר "For What It's Worth" של באפלו ספרינגפילד. השיר הופיע בפסקול של בסרט קומדיית הנעורים האמריקאי, Fired Up! (אנ'). רמיקס של הראפר הקנדי קרדינל אופישל (אנ') נכלל מאוחר יותר כבי-סייד של השיר "Pot of זהב" של אייקון. גרסת רמיקס לשיר של התקליטנים איימנבק וביור יציאה ב-18 בפברואר 2022 בהוצאת חברת התקליטים מיוזיק פרידום לייבל וטטה רקורדס. נכון לאוגוסט 2023, השיר הושמע למעלה מ-424 מיליון פעמים בספוטיפיי. גרסת רמיקס לשיר של המפיק המוזיקלי האוסטרי, LUM!X, יצאה ב-5 באוגוסט 2022. מידע על היצירה "Belly Dancer (Bananza)" באתר מיוזיק בריינז מידע על הסינגל "Belly Dancer (Bananza)" באתר מיוזיק בריינז "Going for Adds" (PDF). Radio & Records (1612): 33. 24 ביוני 2005. ארכיון (PDF) מ-2022-01-27. נבדק ב-24 במאי 2021. {{cite journal}}: (עזרה) "New Releases: Singles". Music Week: 29. 6 באוגוסט 2005. {{cite journal}}: (עזרה) "The ARIA Report: New Releases Singles – Week Commencing 3rd October 2005" (PDF). ARIA. 3 באוקטובר 2005. p. 29. אורכב מ-המקור (PDF) ב-19 באוקטובר 2005. נבדק ב-24 במאי 2021. {{cite web}}: (עזרה) Belly Dancer, 2022-02-18, ארכיון מ-2023-10-09, נבדק ב-2023-10-08 Imanbek & BYOR - Belly Dancer (LUM!X Remix) (באנגלית), 2022-08-05, ארכיון מ-2023-10-09, נבדק ב-2023-10-08
קיץ מסוכן

"קיץ מסוכן" הוא אלבומו השלישי של הזמר הישראלי בני אל. את האלבום הוציאה בשנת 1982 לאור חברת התקליטים הד ארצי על גבי תקליט עם המספר הקטלוגי BAN-14910. שירי האלבום עובדו והופקו מוזיקלית על ידי ננסי ברנדס, וניגנו בו גם מיכה מיכאלי (בס), איקי לוי ומאיר ישראל (תופים) וגרי אקשטיין ושמוליק בודגוב (גיטרה). הקלטות השירים בוצעו באולפני סיגמא ובאופני קולינור בתל אביב-יפו. חלק משירי האלבום התאפיינו בעיבודים רוקיסטיים ובגיטרות כסחניות. כאקט מסחרי וכשינוי תדמיתי קוצר שמו של אלבז באלבום ל-אל. האלבום קיץ מסוכן באתר ספוטיפיי בני אל=Benny El – קיץ מסוכן = Dangerous Summer, דיסקוגס
מורגן ויטאקר

מורגן ריס ויטאקר (נולד ב-7 בינואר 2001) הוא כדורגלן אנגלי המשחק במועדון פלימות' ארגייל. ויטאקר התחיל את הקריירה שלו במחלקת הנוער של דרבי קאונטי וערך את הופעת הבכורה שלו בקבוצה הבוגרת באוגוסט 2019. בעונתו הראשונה בבוגרים שיחק ויטאקר בעיקר כמחליף וכבש שער אחד. בפברואר 2021 חתם ויטאקר בסוונסי סיטי מהצ'מפיונשיפ. בעונת 2021/2022 הושאל ללינקולן סיטי ולאחר מכן לפלימות' ארגייל. בקיץ 2023 חתם באופן קבוע בפלימות' ארגייל וכבש במשחק הבכורה שלו. ויטאקר שיחק בנבחרות הצעירות של אנגליה. מורגן ויטאקר, באתר Transfermarkt מורגן ויטאקר, באתר Soccerway מורגן ויטאקר, באתר FootballDatabase.eu Whittaker Signs From Swansea City, pafc ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מורגן ויטאקר".
ניית'ן ברודהד

ניית'ן פול ברודהד (נולד ב-5 באפריל 1998) הוא כדורגלן ולשי המשחק כחלוץ במועדון איפסוויץ' טאון מהצ'מפיונשיפ האנגלי ובנבחרת ויילס. ברודהד התחיל את הקריירה שלו במחלקת הנוער של אברטון וערך את הופעת הבכורה שלו בקבוצה הבוגרת בדצמבר 2017 במשחק הליגה האירופית. בשנים 2019 עד 2023 שיחק ברודהד בעיקר בקבוצת המילואים של אברטון והושאל למספר קבוצות בליגות הנמוכות. בינואר 2023 חתם ברודהד באיפסוויץ' טאון מהצ'מפיונשיפ. במרץ 2023 ערך את הופעת הבכורה שלו בנבחרת ויילס. מדיה וקבצים בנושא ניית'ן ברודהד בוויקישיתוף ניית'ן ברודהד, ברשת החברתית אקס (טוויטר) ניית'ן ברודהד, ברשת החברתית אינסטגרם ניית'ן ברודהד, באתר Transfermarkt ניית'ן ברודהד, באתר Soccerway ניית'ן ברודהד, באתר BDFutbol ניית'ן ברודהד, באתר WorldFootball.net ניית'ן ברודהד, באתר National Football Teams ניית'ן ברודהד, באתר FootballDatabase.eu Town Complete Broadhead Signing, twtd ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניית'ן ברודהד".
אבנר ויניסיוס

אבנר ויניסיוס דה סילבה סנטוס (נולד ב-27 במאי 2000) הוא כדורגלן ברזילאי המשחק כמגן שמאלי באולימפיק ליון מהליג 1 הצרפתית. אבנר התחיל את הקריירה שלו בפונטה פרטה. ב-2019, הוא עלה לקבוצה הבוגרת ב-2019 וערך את הופעת הבכורה שלו ב-16 במרץ 2019, במשחק דרבי נגד גוארני ב-2019 בקמפונאטו פאוליסטה, בו ניצחה פונטה פרטה 3 - 0. הוא הבקיע את שערו המקצועי הראשון ב-25 במאי 2019, שהיה השער השלישי של פונטה בניצחון 4–2 בליגה על פרנה. באותה שנה חתם באתלטיקו פרנאאנסה. בינואר 2023, לאחר 4 עונות בפרנאאנסה, חתם אבנר בריאל בטיס מהלה ליגה הספרדית. ביולי 2024 חתם באולימפיק ליון. מדיה וקבצים בנושא אבנר ויניסיוס בוויקישיתוף אבנר ויניסיוס, ברשת החברתית אינסטגרם אבנר ויניסיוס, באתר Transfermarkt אבנר ויניסיוס, באתר Soccerway אבנר ויניסיוס, באתר BDFutbol אבנר ויניסיוס, באתר WorldFootball.net אבנר ויניסיוס, באתר FootballDatabase.eu Oficial: Abner Vinicius firma hasta 2029 con el Betis, as